dh-unibe/image-text_koenigsfelden-charters-post-1500 huggingface dataset:
Wir, Ott̄, von gottes gnaden hˀtzog ze Osterrich und ze Styͤr, ✳ vergehen und tuͦn kunt mit disem✳
briefe, ✳ das wir urlob und vollen gewalt gegeben haben unserr hˀtzelieben swester froͧ Agnesen,
wilent kùneginne ze Ungnˀ, ✳ also swenne der erber priester bruͦder Jacob, der da sitzet in der
chlosen bi der capelle ze Lopsberg, dù da hoͤret zuͦ der kylchen ze Seon, erstirbet und niht
en ist, ✳ das si danne mit allem dem, so er lasse, ez sien kelch, ✳ buͦch, ✳ mesgewant, ✳ hus, ✳ hof ✳
un̄ swas dar zuͦ gehoͤret ✳ und mit namen alles, das er lat, swie das genant ist, ✳ sol und mag
rihten un̄ ordenun allù ding nach irem willen ✳ und sol si dar an nieman besweren in deheinen
weg, ✳ ez si kylcherre, ✳ vogte ✳ oder amptman, ✳ wan der vorgnant bruͤder Jacob ✳ dù vorgnantē
ding gebuwen und gekoͧffet hat mit erberr lùte almuͦsen. ✳ man sol oͧch wissen, da vor got si,
das unser hˀre ùber unser lieben swester gebùtte, ✳ swem si danne die vorgnanten ordenunge
un̄ sache empfelhe uszerihtend, ✳ der sol un̄ mag den selben gewalt haben in alle die wise, als
in unser swester hat, ✳ doch also bescheidenlich, das dù chlosen besetzet wˀde mit einem erbˀn
menschen, ✳ ez si man oder frowe, der got dar inne dyene ✳ und unser und unsrˀ vordren
gedencke. ✳ und ze einem urchunde, so hencken wir unser ingesigel an disen brief, ✳ dˀ geben
ist ze Brugge an fritag nach sant Bartholomeus tag, do man zalte von Christes geburte drùcehenhundert jar, dar nach in dem vier und drizigostem jar. ✳
Königsf. 145
Kgsf. 145
K
I ✳ 14
1334
Staatsarchiv
AARGAU
ùbˀ dù closen ze Loͧbsperg
über die clùsz
Loùbsperg ✳
lit by Seon
ij
✳
Kgsf. 145